钦定古今图书集成/理学汇编/学行典/第244卷 > 王庆宾
## 钦定古今图书集成/理学汇编/学行典/第244卷 > 王庆宾

按《德安府志》：“王庆宾，字定宇，性孝友博学，不乐仕进，
贫而好施。万历戊子，岁大祲，推食以饭饥者，庾粟不
继，至敝衣悉付质库。崇祯已卯，贼哨薄城下，时子宗
孔致仕归，三孙以诸生皆娴韬略，竟率义旅为一军
出堵。捷闻，巡抚宋一鹤以首功荐于朝，副使赵振业
旌其门曰‘六朝仁寿。年八十如婴儿。寻卒，以子贵，赠’”
如其官。曾孙开，后以文名。